บาทแข็ง-น้ำท่วมทำจีดีพีหด0.3%
สศค.แจงค่าเงินบาทและน้ำท่วมกระทบขยายตัวเล็กน้อย คาดว่าทั้งปียังขยายตัวได้ 7.3% ต่อปี
28 ต.ค. 2553

สศค.แจงค่าเงินบาทและน้ำท่วมกระทบขยายตัวเล็กน้อย คาดว่าทั้งปียังขยายตัวได้ 7.3% ต่อปี
นายบุญชัย จรัสแสงสมบูรณ์ ผู้อำนวยการสำนักนโยบายเศรษฐกิจมหภาค สำนักงานเศรษฐกิจการคลัง (สศค.) กล่าวว่า สศค. ได้ประเมินผลกระทบค่าเงินบาทที่แข็งค่าขึ้น หากในไตรมาส 4 ของปีนี้ ค่าเงินบาทเฉลี่ยอยู่ที่ 29.5 บาทต่อเหรียญสหรัฐ จะทำให้การขยายตัวของผลิตภัณฑ์มวลรวมภายในประเทศ หรือ จีดีพี ในปีนี้ลดลง 0.1% ต่อปี
ขณะที่ผลกระทบจากน้ำท่วม ประเมิืนเบื้องต้นว่าจะทำให้่เกิดความเสียหาย 2 หมื่นล้านบาท ทำให้จีดีพีลดลง 0.2% ต่อปี
จากผลกระทบทั้งค่าเงินบาท และ น้ำท่วม ทำให้การขยายตัวจากการประมาณล่าสุดว่าจะขยายตัวได้ 7.6% ต่อปี จะทำให้ขยายตัวได้่ 7.3% ต่อปี ซึ่งยังอยู่ในประมาณการที่คาดว่าเศรษฐกิจปีนี้จะขยายตัวได้ 7.3-7.8% ต่อปี
นายบุญชัย กล่าวว่า การขยายตัวเศรษฐกิจเดือนก.ย. 2553 และ ไตรมาส 3 ของปีนี้ ยังขยายตัวต่อเนื่อง โดยไตรมาส 3 คาดว่าจะขยายตัวได้ 7.4% และไตรมาส 4 จะขยายตัวได้ 2.3% จากที่ก่อนหน้านี้ ไตรมาสแรกขยายตัวได้ 12% และไตรมาส 2 ขยายตัว 9.1%
สำหรับปี 2554 คาดว่า เศรษฐกิจจะขยายตัวได้ 4.5% ภายใต้สมมุติฐานค่าเงินบาทเฉลี่ยทั้งปีอยู่ที่ 30 บาทต่อเหรียญสหรัฐ หากค่าเงินบาทแข็งค่าขึ้น จะต้องมีการปรับประมาณการใหม่ ซึ่งไตรมาส 4 ปีนี้ จะมีการแถลงการปรับประมาณการเศรษฐกิจของปีหน้าใหม่อีกครั้ง